stanford-oval/wikipedia huggingface dataset:
ต่อมไทรอยด์
ระบบของต่อมไทรอยด์ > ระบบหลอดเลือดแดง (Arterial supplies)

หลอดเลือดแดงที่มาเลี้ยงโครงสร้างของต่อมไทรอยด์ จะมาจากหลอดเลือดแดงซุพีเรียร์ลาริงเจียล (Superior laryngeal artery) และหลอดเลือดแดงอินฟีเรียร์ลาริงเจียล (Inferior laryngeal artery)
หลอดเลือดแดงซุพีเรียร์ลาริงเจียล (Superior laryngeal artery) เป็นแขนงจากหลอดเลือดแดงเอกซ์เทอร์นัลคาโรติด (external carotid artery) ซึ่งผ่านลงมาทางขอบด้านข้างของกล้ามเนื้อไทโรไฮออยด์ (thyrohyoid muscle) แล้วเข้าสู่ทางด้านบนของต่อม แล้วแยกออกเป็นสองแขนงย่อย คือแขนงทางด้านหน้า (anterior branch) ซึ่งเลี้ยงทางส่วนบนของต่อมและไปรวมกับเส้นเลือดอีกข้างที่บริเวณคอคอดไทรอยด์ ส่วนอีกแขนงคือแขนงทางด้านหลัง (posterior branch) ไปเลี้ยงทางหลังของต่อม และอาจไปรวมกับหลอดเลือดแดงอินฟีเรียร์ลารินเจียล (inferior laryngeal artery)
หลอดเลือดแดงอินฟีเรียร์ลาริงเจียล (Inferior laryngeal artery) เป็นแขนงจากหลอดเลือดแดงใหญ่ไทโรเซอร์ไวคอล (thyrocervical trunk) ซึ่งมาจากส่วนแรกของหลอดเลือดแดงใต้กระดูกไหปลาร้า (subclavian artery) โดยจะผ่านเข้ามาจากขอบทางด้านในของกล้ามเนื้อแอนทีเรียร์สคาลีน (anterior scalene muscle) จากนั้นจึงอ้อมไปด้านหลังของกลุ่มหลอดเลือดบริเวณคอ แล้วจึงเข้าสู่ทางด้านล่างของต่อม แล้วแยกเป็นแขนงด้านล่าง (inferior branch) ไปเลี้ยงส่วนล่างของต่อม และแขนงด้านบน (ascending branch) ไปเลี้ยงต่อมพาราไทรอยด์ (parathyroid gland)
ระบบของต่อมไทรอยด์ > ระบบหลอดเลือดดำและระบบน้ำเหลือง (Venous and lymphatic drainage)

สำหรับระบบหลอดเลือดดำที่นำเลือดออกจากต่อมไทรอยด์ จะผ่านทางหลอดเลือดดำไทรอยด์ (thyroid veins) ที่อยู่ด้านบน ตอนกลาง และด้านล่างของต่อม  จากนั้นแขนงหลอดเลือดดำทางด้านบนและตอนกลางจะออกไปสู่หลอดเลือดดำใหญ่บริเวณคอ (internal jugular vein) ขณะที่แขนงด้านล่างไปรวมกับหลอดเลือดดำใหญ่บริเวณไหปลาร้า (brachiocephalic vein) ส่วนน้ำเหลืองในบริเวณต่อมไทรอยด์จะเข้าไปยังต่อมน้ำเหลือง (lymph nodes) ที่อยู่ใกล้เคียงคือต่อมน้ำเหลืองรอบหลอดลม (paratracheal nodes) และต่อมน้ำเหลืองในลำคอส่วนลึก (deep cervical nodes) .......
ระบบของต่อมไทรอยด์ > ระบบเส้นประสาท (Nerve supplies)

เส้นประสาทที่อยู่ในบริเวณของต่อมไทรอยด์ คือ เส้นประสาทรีเคอร์เรนท์ลาริงเจียล (recurrent laryngeal nerve) ซึ่งเป็นแขนงของเส้นประสาทเวกัส (vagus nerve) ที่อ้อมรอบหลอดเลือดแดงใต้กระดูกไหปลาร้าด้านขวา (right subclavian artery) และโค้งหลอดเลือดแดงใหญ่จากหัวใจ (aortic arch) ทางด้านซ้าย แล้วขึ้นมาทอดอยู่ระหว่างหลอดลมกับหลอดอาหาร แล้วจึงผ่านขึ้นมาทางด้านหลังของต่อมไทรอยด์ทั้งสองพู ก่อนจะเข้าสู่กล่องเสียง (larynx) ทางขอบล่างของกล้ามเนื้อรอบคอหอยตอนล่าง (inferior constrictor muscle)
การเจริญพัฒนา (Development)

ต่อมไทรอยด์มีต้นกำเนิดมาจากการบุ๋มตัวของของคอหอย (pharynx) ที่บริเวณโคนลิ้น บริเวณที่เริ่มมีการบุ๋มตัวลงไปเรียกว่า ฟอราเมน ซีกัม (foramen caecum) แล้วลงไปตามท่อที่เรียกว่า ท่อไทโรกลอสซัล (thyroglossal duct) ซึ่งปกติจะหายไปเมื่อโตเต็มที่ แต่อาจพบได้ในลักษณะของถุงน้ำ (cyst) หรือช่องเปิดที่ผิดปกติ (fistula) มีส่วนน้อยที่อาจเหลือเป็นเนื้อเยื่อต่อมไทรอยด์ที่โตผิดที่ (ectopic thyroid tissue) ซึ่งความผิดปกตินี้สามารถแก้ไขได้โดยการผ่าตัด
การรักษา > การผ่าตัดต่อมไทรอยด์ (Thyroidectomy)

การผ่าตัดต่อมไทรอยด์ หรือ Thyroidectomy เป็นวิธีการทางศัลยกรรมที่ค่อนข้างพบได้ทั่วไป โดยปกติจะเป็นการผ่าตัดเอาบางส่วนของต่อมออก ซึ่งการผ่าตัดนี้มักจะใช้ในการรักษาเนื้องอกของต่อมไทรอยด์ แต่บางครั้งก็อาจใช้ในการรักษามะเร็งต่อมไทรอยด์ด้วย เนื่องจากตำแหน่งของต่อมไทรอยด์มีความสัมพันธ์กับโครงสร้างต่างๆ คือ ต่อมพาราไทรอยด์ (parathyroid glands) และเส้นประสาทต่างๆ ที่เกี่ยวข้องกับการเคลื่อนไหวของกล่องเสียงและคอหอย จึงต้องระมัดระวังในการผ่าตัดเป็นพิเศษ ผลข้างเคียงของการผ่าตัดอาจทำให้เกิดอาการเสียงแหบ (hoarseness) หรืออาการกลืนลำบาก (dysphagia) เนื่องจากเส้นประสาทในบริเวณต่อมไทรอยด์ได้รับความเสียหายบางส่วน
ในปัจจุบันได้มีการพัฒนาเทคนิคการผ่าตัดไทรอยด์ผ่านกล้อง ซึ่งในปัจจุบันมีความนิยมมากขึ้น เนื่องจากแผลเล็ก ซ่อนแผลไว้ได้ เจ็บน้อยฟื้นตัวเร็ว  แต่ข้อเสียคือ ต้องอาศัยศัลยแพทย์ที่มีความชำนาญในเรื่องการผ่าตัดผ่านกล้อง ในประเทศไทยมีทำได้ไม่ถึง 20 คน การผ่าตัดผ่านกล้องทำเพื่อหลีกเลี่ยงแผลเป็นที่คอ โดยจะเปิดแผลเล็กๆที่บริเวณอื่นแทน เช่น รักแร้ หน้าอก ลานหัวนม หลังหู  หลังผ่าตัดคนไข้จะไม่มีเป็นแผลเป็นที่คอ แต่จะเป็นแผลเป็นที่อื่นแทน เช่น รักแร้ หน้าอก เป็นต้น  โดยขนาดแผลก็มีตั้งแต่ 5mm - 3cm แล้วแต่ชนิดการผ่าตัด (ในประเทศไทยที่แพร่หลาย ก็คือ ผ่าตัดผ่านกล้องผ่านทางรักแร้ และรักแร้-หน้าอก)
เทคนิคล่าสุดของการผ่าตัดไทรอยด์คือ คือ การผ่าตัดไทรอยด์ผ่านกล้องผ่านทางช่องปาก โดยจะเปิดแผลเล็กๆในช่องปาก ขนาด 5mm และ 10mm สอดกล้อง+เครื่องมือเข้าไปผ่าตัด คีบต่อมไทรอยด์ออกมา แผลจะถูกซ่อนไว้ในช่องปากแทน โดยที่หลังผ่าตัดคนไข้ไม่มีแผลเป็นที่ผิวหนังแม้แต่นิดเดียว  แผลในปากจะสมานแผลเร็วมาก 2 วันก็ทานได้ตามปกติ และหายเจ็บแผล การผ่าตัดผ่านช่องปากจะเจ็บน้อยกว่าแบบอื่น และในแง่ของความสวยงามจะดีที่สุดเมื่อเทียบกับวิธีอื่น  ทั่วโลกในตอนนี้มีทำการผ่าตัดแบบนี้ที่เยอรมนี ญี่ปุ่น จีน และที่เมืองไทยมีทำที่แรกและที่เดียวที่ กลุ่มงานศัลยกรรม โรงพยาบาลตำรวจ
ดูเพิ่ม

กอยโตรเจน
โรคไทรอยด์
แหล่งข้อมูลอื่น

Agur, AMR and Dalley, AF. Grant’s Atlas of Anatomy. 11th edition, Lippincott Williams Wilkins, 2005.
Netter, FH. Atlas of Human Anatomy. 3rd edition. Icon Learning Systems, 2003.
Moore, KL and Agur, AMR. Essential Clinical Anatomy. 3rd edition, Lippincott Williams & Wilkins, 2007.
วัดมณีวนาราม

| วัดมณีวนาราม |
| --- | --- |


ชื่อสามัญ: วัดมณีวนาราม, วัดป่าน้อย
ที่ตั้ง: ตำบลในเมือง อำเภอเมืองอุบลราชธานี จังหวัดอุบลราชธานี
ประเภท: วัดราษฎร์
นิกาย: มหานิกาย
พระพุทธรูปสำคัญ: พระแก้วโกเมน
เจ้าอาวาส: พระเทพวราจารย์ (ศรีพร วรวิญญู ป.ธ.9)
 สถานีย่อยพระพุทธศาสนา
วัดมณีวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี
ประวัติ

วัดมณีวนาราม หรือ วัดป่าน้อย สร้างเมื่อประมาณ พ.ศ. 2322 ผู้สร้างคือ อุปฮาดก่ำ โอรสของเจ้าพระประทุมวรราชสุริยวงศ์ (เจ้าคำผง ณ อุบล) มีพระอริยวงศาจารย์ (สุ้ย) เป็นเจ้าอาวาสรูปแรก เป็นวัดที่เป็นศูนย์กลางทางการศึกษาของเมืองอุบลราชธานีในอดีต วัดได้รับพระราชทานวิสุงคามสีมาเมื่อ พ.ศ. 2518
อาคารเสนาสนะ

อาคารเสนาสนะที่สำคัญ ได้แก่ หอไตรและอุโบสถสร้างในสมัยพระอริยวงศาจารย์ (สุ้ย) เป็นเจ้าอาวาส กุฏิธรรมระโตสร้างขึ้นเมื่อ พ.ศ. 2456 ลักษณะเป็นเรือนไม้ชั้นเดียวใต้ถุนสูง หลังคาทรงปั้นหยา มุงด้วยกระเบื้องว่าว ตัวอาคารหันหน้าไปทางทิศใต้ มีบันไดทางขึ้นด้านข้างทางทิศตะวันออก บริเวณบันไดทำเป็นชายคามุงสังกะสีคลุมโดยตลอด บนเรือนแบ่งออกเป็น 3 ส่วน คือ ส่วนชานเรือนกั้นผนังด้วยไม้ระแนง ส่วนโถงหน้าห้องซึ่งทำพื้นเป็น 2 ระดับ คือระดับล่างอยู่กึ่งกลางเรือนและยกพื้นสูงบริเวณหน้าห้องก่อนจะเป็นประตูห้องพัก ส่วนห้องพักกั้นผนังแบ่งออกเป็น 3 ห้อง โดยห้องกลางมีป้ายชื่อกุฏิบอกประวัติไว้ ช่องลมตกแต่งด้วยไม้ฉลุลาย ฝ้าเพดานเป็นไม้กระดาน เสากุฏิปัจจุบันเป็นเสาปูนซีเมนต์
กุฏิอีกหลังคือ กุฏิแดง เป็นเรือนไม้ทรงไทยยกพื้นสูง มีแผนผังรูปสี่เหลี่ยมผืนผ้าวางตัวตามแนวทิศเหนือ-ทิศใต้ ขนาด 7 ช่วงเสา หลังคาเครื่องไม้ทรงจั่วและมีชายคาลดชั้นโดยรอบ ปัจจุบันมุงด้วยกระเบื้องลอนแบบสมัยใหม่ ตัวเรือนหันหน้าไปทางทิศตะวันออกมีบันไดทางขึ้นกึ่งกลางด้าน ตัวบันไดทำจากปูน ที่หัวเสาบันไดบนและล่างมีสิงห์แบบศิลปะจีนซึ่งปั้นจากปูนทาสีน้ำตาลประดับอยู่ทั้งสองด้าน ราวระเบียงทำจากปูนเลียนแบบลูกกรงไม้บนเรือนด้านหน้ามีชานพักยาวตลอดด้าน กั้นตัวเรือนด้วยฝาปะกน แบ่งออกเป็น 4 ห้อง คือ ส่วนกลางเรือน 2 ห้อง เป็นห้องขนาดใหญ่ขนาด 3 ช่วงเสา 1 ห้องทางด้านซ้ายของตัวเรือน มีประตูห้องอยู่กึ่งกลางและบานหน้าต่างด้านหลัง 3 ช่อง ส่วนห้อง 2 ช่วงเสาทางขวาของตัวเรือน มีประตูอยู่ชิดทางด้านขวาและมีบานหน้าต่างเปิดออกหาระเบียงด้านหน้าได้ ที่บานหน้าต่างปรากฏภาพจิตรกรรม (ฮูบแต้ม) รูปเทวดาซึ่งซีดจางมาก ทางด้านซ้ายและหน้าต่างด้านหลังอีก 2 ช่อง สองด้านทางทิศเหนือ-ทิศใต้ของอาคารกั้นเป็นห้องขนาดเล็กมีประตูแยกเฉพาะ ทั้ง 2 สองห้องมีหน้าต่างทางด้านข้างสองช่องไม่มีหน้าต่างด้านหลัง ปัจจุบันผนังอาคารทางด้วยสีชมพูและสีน้ำเงิน ซึ่งน่าจะทาในภายหลังจากสีเดิมซีดจางลงแล้ว
พระแก้วโกเมน

วัดมีปูชนียวัตถุที่สำคัญ คือ พระแก้วโกเมน เป็นพระพุทธรูปปางมารวิชัย ขัดสมาธิเพชร สร้างด้วยแก้วโกเมน (สีแดงเข้ม) ขนาดหน้าตักกว้าง 4 นิ้ว สูงประมาณ 5 นิ้ว สันนิษฐานว่าเป็นศิลปะล้านนา มีตำนานเล่าว่า พระแก้วโกเมนอุบัติมารพร้อมกับพระแก้วบุษราคัม ซึ่งประดิษฐานอยู่ที่วัดศรีอุบลรัตนาราม ในสมัยกรุงรัตนโกสินทร์ตอนต้น ไทยมีสงครามกับเวียงจันทน์ ผู้รักษาการบ้านเมืองและทายกทายิกา ได้พากันนำพระแก้วโกเมนมาประดิษฐานไว้ ณ วัดมณีวนาราม ซึ่งเจ้าอาวาสและคณะกรรมการวัดเก็บรักษาไว้เป็นความลับต่อกันมา โดยทำผอบไม้จันทน์ครอบพระแก้วนั้นไว้ ที่เรียกกันว่า งุม ในช่วงประเพณีสงกรานต์ของชาวอุบลราชธานี จะอัญเชิญพระแก้วโกเมนลงมาเพื่อให้ประชาชนได้สรงน้ำด้วย
รายนามเจ้าอาวาส

พระอริยวงศาจารย์ ญาณวิมลอุบลสังฆปาโมกข์ (สุ้ย หลักคำ ป.ธ.3) พ.ศ. 2371–2395
อาชญาท่านจันลา จันทรังสี พ.ศ.(ไม่ปรากฎ)–2421
อาชญาท่าคำ สุวัณโณ พ.ศ.(ไม่ปรากฎ)–2429
อาชญาท่านธรรมบาล (ผุย ธัมปาโล) พ.ศ.(ไม่ปรากฎ)–2464
พระครูวิจิตรธรรมภาณี (พวง ธัมมทีโป) พ.ศ. 2464–2480
พระธรรมเสนานี (กิ่ง มหัปผโล ป.ธ.5) พ.ศ. 2481–2538
พระครูอาทรกิจโกศล (ทอน กนฺตสีโล) พ.ศ. 2539–2541
พระกิตติญาณโสภณ (แสง นาคเสโน ป.ธ.7) พ.ศ. 2442–2551
พระเทพวราจารย์ (ศรีพร วรวิญญู ป.ธ.9) พ.ศ. 2552–ปัจจุบัน
วัดราชพฤกษ์

| วัดราชพฤกษ์ |
| --- | --- |

ชื่อสามัญ: วัดราชพฤกษ์
ที่ตั้ง: หมู่ 2 ตำบลบ้านหลุม อำเภอเมือง จังหวัดสุโขทัย 64000
ประเภท: วัดราษฎร์
นิกาย: เถรวาท
เจ้าอาวาส: พระครูสุภัทรธีรคุณ (สำราญ)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดราชพฤกษ์ ตั้งอยู่ที่หมู่ 2 ตำบลบ้านหลุม อำเภอเมือง จังหวัดสุโขทัย  เป็ดวัดราษฎร์  สังกัดคณะสงฆ์มหานิกาย แต่เดิมวัดมีนามว่า “วัดเหนือ” สร้างขึ้นเป็นวัดนับตั้งแต่ประมาณ พ.ศ. 1920 ได้เปลี่ยมนามวัดเป็น “วัดราชพฤกษ์” ในราว พ.ศ. 2470 ในปี พ.ศ. 2524 ได้สร้างอุโบสถขึ้น มีเนื้อที่ในการตั้งวัด จำนวน 8 ไร่
ศาสสถาน

อุโบสถ
ศาลาการเปรียญ
เมรุ
ศาลาคู่เมรุ
กุฏิที่พักสงฆ์
ลำดับเจ้าอาวาส

พระครูสุภัทรธีรคุณ (สำราญ)พ.ศ.2529-ปัจจุบัน
แหล่งข้อมูลอื่น

ตำบลบ้านหลุม อำเภอเมือง จังหวัดสุโขทัย เก็บถาวร 2016-03-04 ที่ เวย์แบ็กแมชชีน
สำนักงานวัฒนธรรมจังหวัดสุโขทัย เก็บถาวร 2010-04-10 ที่ เวย์แบ็กแมชชีน
สำนักงานพระพุทธศาสนาจังหวัดสุโขทัย เก็บถาวร 2011-08-14 ที่ เวย์แบ็กแมชชีน
กรมคุ้มครองพลเรือนยุโรปและปฏิบัติการช่วยเหลือด้านมนุษยธรรม

เครื่องบินของ ดีจีเอ็คโค
กรมคุ้มครองพลเรือนยุโรปและปฏิบัติการช่วยเหลือด้านมนุษยธรรม (อังกฤษ: Directorate-General for European Civil Protection and Humanitarian Aid Operations) หรือเรียกย่อว่า ดีจีเอ็คโค (DG ECHO) เป็นหน่วยงานระดับกรมของคณะกรรมาธิการยุโรป ขึ้นต่อกรรมาธิการยุโรปฝ่ายการจัดการวิกฤต (เทียบเท่าเจ้ากระทรวง) เพื่อดูแลด้านการช่วยเหลือด้านมนุษยธรรม และการคุ้มครองพลเรือน เดิมหน่วยงานนี้มีชื่อว่า  สำนักงานช่วยเหลือด้านมนุษยธรรมประชาคมยุโรป (อังกฤษ: European Community Humanitarian aid Office)
สหภาพยุโรปเป็นผู้ให้เงินสนับสนุนโครงการความช่วยเหลือทางด้านมนุษยธรรมต่าง ๆ ที่ใหญ่ที่สุดในโลก ทั้งนี้ เงินช่วยเหลือที่คณะกรรมาธิการยุโรปซึ่งมีสำนักงานใหญ่ในกรุงบรัสเซลส์ และรัฐบาลของ 27 ประเทศสมาชิกสหภาพ ยุโรปให้รวมกันนั้น คิดเป็นมากกว่าร้อยละ 50 ของเงินช่วยเหลืออย่างเป็นทางการทั้งหมด โดยมีคณะกรรมาธิการยุโรปเป็นผู้รับผิดชอบบริหารเงินเกือบครึ่งหนึ่งของงบประมาณดังกล่าว สำหรับปี 2550 คณะกรรมาธิการยุโรปได้ให้การสนับสนุนโครงการด้านมนุษยธรรมเป็นเงินทั้งสิ้น 768 ล้านยูโร เพื่อช่วยเหลือผู้ประสบภัยจำนวนหลายล้านคนในกว่า 60 ประเทศ นอกสหภาพยุโรป
โครงการต่าง ๆ ที่อยู่ในการดูแลของคณะกรรมาธิการยุโรปนั้นดำเนินการโดยสำนักงานช่วยเหลือด้านมนุษยธรรมประชาคมยุโรปโดยมีกรรมาธิการ หลุยส์ มิแชล เป็นอธิบดีกรม การดำเนินการดังกล่าวรวมถึงการประเมินความจำเป็นทางด้านมนุษยธรรมในพื้นที่ที่ประสบภัยพิบัติ การจัดสรรเงินทุนสำหรับเครื่องสาธารณูปโภคและอุปโภคเช่น อาหาร ที่อยู่อาศัย การจัดหายา แหล่งน้ำ บริการด้านสาธารณสุข หรือการซ่อมแซมเร่งด่วน รวมทั้งการประเมินผลความช่วยเหลือที่ให้ไป นอกจากนี้ ECHO ยังให้เงินสนับสนุนกิจกรรมทางด้านการป้องกันรักษาชีวิต เช่น โครงการเตรียมความพร้อมในการรับมือภัยธรรมชาติ และการลดความเสี่ยงจากภัยธรรมชาติในพื้นที่ที่เสี่ยงต่อการเกิดภัยพิบัติอีกด้วย
ความช่วยเหลือนี้เป็นความช่วยเหลือที่ให้แก่ผู้ที่ได้รับผลกระทบ โดยไม่เลือกฝ่าย ไม่คำนึงถึงความแตกต่างทางเชื้อชาติ เผ่าพันธุ์ ศาสนา เพศ วัย สัญชาติ หรือแม้แต่ความเกี่ยวข้องทางการเมือง โดยให้ผ่านทางองค์กรที่เป็นพันธมิตรในการทำงานอันรวมถึงองค์กรพัฒนาเอกชน (NGO) จากยุโรปกว่า 200 องค์กร และหลายหน่วยงานในองค์การสหประชาชาติ และ องค์การกาชาด
แหล่งข้อมูลอื่น

สำนักงานเพื่อความช่วยเหลือด้านมนุษยธรรมแห่งสหภาพยุโรป (อังกฤษ)
| ด ค กสหภาพยุโรป |
| --- | --- | --- |
| รัฐสมาชิก |  กรีซ  โครเอเชีย  เช็กเกีย  ไซปรัส  เดนมาร์ก  เนเธอร์แลนด์  บัลแกเรีย  เบลเยียม  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมนี  โรมาเนีย  ลักเซมเบิร์ก  ลัตเวีย  ลิทัวเนีย  สเปน  สโลวาเกีย  สโลวีเนีย  สวีเดน  ออสเตรีย  อิตาลี  เอสโตเนีย  ไอร์แลนด์  ฮังการี  |  |
| องค์กร |  รัฐสภายุโรป  คณะมนตรีแห่งสหภาพยุโรป  คณะมนตรียุโรป  คณะกรรมาธิการยุโรป  ศาลยุติธรรมแห่งสหภาพยุโรป  ธนาคารกลางยุโรป  ศูนย์ควบคุมและป้องกันโรคแห่งยุโรป  สำนักงานผู้อำนวยการใหญ่เพื่อการคุ้มครองพลเมืองยุโรปและปฏิบัติการการช่วยเหลือมนุษยธรรม  |  |
| บทความที่เกี่ยวข้อง |  ประชาคมเศรษฐกิจยุโรป  ธรรมนูญยุโรป  เขตเศรษฐกิจยุโรป  ยูโร  สมาคมการค้าเสรียุโรป  ความตกลงเชงเกน  การรวมกลุ่มในภูมิภาคยุโรป  การขยายสหภาพยุโรป  การสนับสนุนสหภาพยุโรป  ความเคลือบแคลงสหภาพยุโรป  การถอนตัวของสหราชอาณาจักร  |  |
สถานีบางซ่อน

สถานีบางซ่อน (อังกฤษ: Bang Son station) เป็นสถานีรถไฟฟ้ายกระดับในเขตบางซื่อ กรุงเทพมหานคร ตั้งอยู่ในเส้นทางรถไฟฟ้ามหานคร สายฉลองรัชธรรม ของการรถไฟฟ้าขนส่งมวลชนแห่งประเทศไทย และรถไฟฟ้าชานเมือง สายนครวิถี ของการรถไฟแห่งประเทศไทย โดยสถานีของสายฉลองรัชธรรมตั้งอยู่บนถนนกรุงเทพฯ-นนทบุรี ส่วนสถานีของสายสีแดงอ่อนตั้งอยู่ในทิศทางขนานกับทางรถไฟสายใต้บริเวณที่หยุดรถไฟบางซ่อน สถานีทั้งสองเชื่อมต่อกันด้วยทางเดินเชื่อม
ภาพรวม

บางซ่อน เป็นชุมชนเก่าแก่ที่ขยายตัวต่อเนื่องมาจากย่านบางซื่อ โดยในอดีตเคยเป็นพื้นที่ทุ่งนา และพื้นที่ทำเกษตรกรรม ในภายหลังเมื่อความเจริญของเมืองขยายตัวมาถึง พื้นที่ทุ่งนาและเกษตรกรรมแห่งนี้ก็ได้กลายเป็นพื้นที่ที่มีการทำมาค้าขายมากขึ้น มีกิจการค้าขายท้องถิ่น การค้าขายไม้ที่ถือว่าเป็นธุรกิจที่มีจำนวนมากและขึ้นชื่อในย่านนี้ เรียกว่าเป็นถิ่นค้าขายไม้แปรรูปอันดับต้น ๆ ของกรุงเทพ
สำหรับสถานีบางซ่อน ตั้งอยู่ที่ถนนกรุงเทพฯ-นนทบุรี เขตบางซื่อ กรุงเทพฯ โดยสถานีรถไฟฟ้ามหานคร สายสีม่วง มีทางออก 5 จุด สำหรับผู้ที่จะไปยังรถไฟฟ้าชานเมืองสายสีแดง ใช้ทางออกหมายเลข 5 ไปยังสกายวอล์กเชื่อมกับสถานีบางซ่อน ของรถไฟฟ้าชานเมืองสายสีแดงโดยตรง
สถานีรถไฟฟ้ามหานคร สายสีม่วง สถานีบางซ่อน

สถานีบางซ่อน เป็นสถานีรถไฟลอยฟ้าในเส้นทางรถไฟฟ้ามหานคร สายฉลองรัชธรรม ที่ถนนกรุงเทพฯ-นนทบุรี เขตบางซื่อ กรุงเทพมหานคร ตั้งอยู่บริเวณใกล้แหล่งชุมชนและอสังหาริมทรัพย์บริเวณพื้นที่เศรษฐกิจเขตบางซื่อ โดยเป็นจุดเชื่อมต่อกับรถไฟฟ้าชานเมือง สายสีแดงอ่อน ที่ถัดออกไปทางทิศตะวันออกที่บางซ่อน
สถานีรถไฟฟ้ามหานคร สายสีม่วง สถานีบางซ่อน > ที่ตั้ง

ถนนกรุงเทพฯ-นนทบุรี ระหว่างปากซอยกรุงเทพฯ-นนทบุรี 23 (จันทเกษม) กับปากซอยกรุงเทพฯ-นนทบุรี 25 (สุขสันต์ 2) ในพื้นที่แขวงบางซื่อ เขตบางซื่อ กรุงเทพมหานคร
สถานีรถไฟฟ้ามหานคร สายสีม่วง สถานีบางซ่อน > รายละเอียด > สีสัญลักษณ์

ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
สถานีรถไฟฟ้ามหานคร สายสีม่วง สถานีบางซ่อน > รายละเอียด > รูปแบบ

ชานชาลาของสถานีเป็นชานชาลาเกาะกลาง ขนาดมาตรฐาน ประกอบด้วยชั้นขายบัตรโดยสารและชานชาลา
สถานีรถไฟฟ้ามหานคร สายสีม่วง สถานีบางซ่อน > รายละเอียด > ทางเข้า–ออก

1 ซอยกรุงเทพฯ-นนทบุรี 36 (ลิฟต์, บันไดเลื่อนขึ้นและลง)
2 ซอยกรุงเทพฯ-นนทบุรี 34 (บันไดเลื่อนขึ้นและลง)
3 ซอยกรุงเทพฯ-นนทบุรี 23/1 (ลิฟต์, บันไดเลื่อนขึ้นและลง)
4 ซอยกรุงเทพฯ-นนทบุรี 25 (บันไดเลื่อนขึ้นและลง)
5  บางซ่อน (บันไดเลื่อนขึ้น)
สถานีรถไฟฟ้ามหานคร สายสีม่วง สถานีบางซ่อน > รายละเอียด > แผนผัง

| 0 | 1 | 2 |
| --- | --- | --- |
| U3 ชานชาลา | ชานชาลา 1 | สายสีม่วง มุ่งหน้า เตาปูน |
U3 ชานชาลา: ชานชาลาเกาะกลาง, ประตูรถจะเปิดทางด้านขวา
| U3 ชานชาลา | ชานชาลา 2 | สายสีม่วง มุ่งหน้า คลองบางไผ่ |
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า, ทางเดินลอยฟ้าเชื่อมต่อ  บางซ่อน |
| G ระดับถนน  | – | ป้ายรถประจำทาง, ถนนกรุงเทพฯ-นนทบุรี,  บางซ่อน |
สถานีรถไฟฟ้าชานเมือง สายสีแดงอ่อน สถานีบางซ่อน

สถานีบางซ่อน (รหัส: RW02) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี ยกระดับเหนือถนนที่หยุดรถไฟบางซ่อน ในพื้นที่เขตบางซื่อ กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564
สถานีรถไฟฟ้าชานเมือง สายสีแดงอ่อน สถานีบางซ่อน > ที่ตั้ง

ถนนกรุงเทพฯ-นนทบุรี ตรงบริเวณที่หยุดรถไฟบางซ่อนเดิม ในพื้นที่แขวงบางซื่อ เขตบางซื่อ กรุงเทพมหานคร
สถานีรถไฟฟ้าชานเมือง สายสีแดงอ่อน สถานีบางซ่อน > รายละเอียด > รูปแบบ

เป็นแบบชานชาลาด้านข้าง ขนาดมาตรฐานยาว 230 เมตร ระดับชานชาลาสูงจากพื้นดิน 10 เมตร ในระดับเดียวกับทางพิเศษศรีรัช เนื่องจากต้องลอดทางวิ่งของรถไฟฟ้ามหานคร สายฉลองรัชธรรม ประกอบด้วยชั้นขายบัตรโดยสารและชั้นชานชาลา
สถานีรถไฟฟ้าชานเมือง สายสีแดงอ่อน สถานีบางซ่อน > รายละเอียด > ทางเข้า–ออก

1  บางซ่อน, ถนนกรุงเทพฯ-นนทบุรี
2 ถนนเลียบรถไฟ, ถนนประชาชื่น, เมโทร-สกาย ประชาชื่น
สถานีรถไฟฟ้าชานเมือง สายสีแดงอ่อน สถานีบางซ่อน > รายละเอียด > แผนผัง

| 0 | 1 | 2 |
| --- | --- | --- |
U2 ชานชาลา : 
U2 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชานชาลา  | ชานชาลา 1 | สายสีแดงอ่อน มุ่งหน้า ตลิ่งชัน |
| U2 ชานชาลา  | ชานชาลา 2 | สายสีแดงอ่อน มุ่งหน้า กรุงเทพอภิวัฒน์ |
U2 ชานชาลา : ชานชาลาด้านข้าง, ประตูรถจะเปิดทางด้านซ้าย
| G ชั้นขายบัตรโดยสาร ระดับถนน | ชั้นขายบัตรโดยสาร | ทางออก 1–2, ชั้นขายบัตรโดยสาร, ที่หยุดรถไฟบางซ่อน, ที่หยุดรถไฟสทล.10+375 ถนนเลียบทางรถไฟ,  บางซ่อน |
เวลาให้บริการ

| ปลายทาง> สายฉลองรัชธรรม.ชานชาลาที่ 1 | ปลายทาง> สายฉลองรัชธรรม.ชานชาลาที่ 1 | วัน> สายฉลองรัชธรรม.ชานชาลาที่ 1 | ขบวนแรก> สายฉลองรัชธรรม.ชานชาลาที่ 1 | ขบวนสุดท้าย> สายฉลองรัชธรรม.ชานชาลาที่ 1 | สายฉลองรัชธรรม> ชานชาลาที่ 1 | สายฉลองรัชธรรม> ชานชาลาที่ 1 |
| --- | --- | --- | --- | --- | --- | --- |
| PP16 | เตาปูน | จันทร์–ศุกร์ | 06.05 | 23.19 |  |  |
| PP16 | เตาปูน |  |  |  |  |  |
| PP16 | เตาปูน | เสาร์–อาทิตย์ นักขัตฤกษ์ | 06.33 | 23.20 |  |  |
ชานชาลาที่ 2
| PP01 | คลองบางไผ่ | จันทร์–ศุกร์ | 06.02 | 23.26 |  |  |
| PP01 | คลองบางไผ่ |  |  |  |  |  |
| PP01 | คลองบางไผ่ | เสาร์–อาทิตย์ นักขัตฤกษ์ | 06.20 | 23.26 |  |  |
สายสีแดงอ่อน
ชานชาลาที่ 1
| RW06 | ตลิ่งชัน | ทุกวัน | 05.03 | 00.03 |  |  |
ชานชาลาที่ 2
| RW01 RE01 | กรุงเทพอภิวัฒน์ | ทุกวัน | 05.11 | 00.11 |  |  |
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 50 (2-7) |  พระราม 7 | สวนลุมพินี | 1.รถโดยสารประจำทางสีครีม–แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-2 (16) |  ปากเกร็ด | สี่พระยา | 1.รถโดยสารประจำทางสีครีม–แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-33 | หมู่บ้านบัวทองเคหะ |  สถานีรถไฟฟ้าบางซื่อ | 1.รถโดยสารประจำทางสีครีม–แดง | ขสมก. |  |
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 30 (2-4)  | วัดปากน้ำ นนทบุรี |  สถานีขนส่งผู้โดยสารกรุงเทพ (ปิ่นเกล้า) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไบรท์สตาร์ซัพพลาย (1999) (เครือไทยสมายล์บัส) | มีรถให้บริการน้อย |
| 97 (2-15)  | กระทรวงสาธารณสุข | โรงพยาบาลสงฆ์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2566 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | ภูมิใจไทย | 3 | 97,668 | 33.13 | 2 |  1 | 66.67 |
|  | ก้าวไกล | 3 | 93,975 | 31.88 | 1 |  1 | 33.33 |
|  | เพื่อไทย | 3 | 61,277 | 20.77 | 0 |  | 0.00 |
|  | อื่น ๆ | 20 | 41,869 | 14.22 | 0 |  | 0.00 |
| ผลรวม | ผลรวม | 29 | 294,739 | 100.00 | 3 |  | 100.00 |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | ภูมิใจไทย> .คะแนนเสียง | ภูมิใจไทย> .% | ก้าวไกล> .คะแนนเสียง | ก้าวไกล> .% | เพื่อไทย> .คะแนนเสียง | เพื่อไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 35,641 | 37.33 | 31,197 | 32.67 | 13,455 | 14.09 | 15,172 | 15.91 | 95,465 | 100.00 | ภูมิใจไทย รักษาที่นั่ง |
| เขต 2 | 31,194 | 29.90 | 35,451 | 33.98 | 29,332 | 28.12 | 8,331 | 8.00 | 104,308 | 100.00 | ก้าวไกล ได้ที่นั่ง |
| เขต 3 | 30,833 | 32.46 | 27,327 | 28.77 | 18,490 | 19.47 | 18,316 | 19.30 | 94,966 | 100.00 | ภูมิใจไทย รักษาที่นั่ง |
| ผลรวม | 97,668 | 33.13 | 93,975 | 31.88 | 61,227 | 20.77 | 41,869 | 14.22 | 294,739 | 100.00 |  |
ภาพรวม > คะแนนในระบบบัญชีรายชื่อแบ่งตามเขตเลือกตั้ง

| เขตเลือกตั้ง> เขตเลือกตั้ง.เขตเลือกตั้ง | ภูมิใจไทย> .คะแนนเสียง | ภูมิใจไทย> .% | ก้าวไกล> .คะแนนเสียง | ก้าวไกล> .% | เพื่อไทย> .คะแนนเสียง | เพื่อไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | พรรคที่ชนะ> พรรคที่ชนะ.พรรคที่ชนะ |
| --- | --- | --- | --- | --- | --- | --- | --- | --- | --- | --- | --- |
| เขต 1 | 5,421 | 5.61 | 44,322 | 45.86 | 22,483 | 23.26 | 24,421 | 25.27 | 96,647 | 100.00 | ก้าวไกล |
| เขต 2 | 4,969 | 4.74 | 48,939 | 46.68 | 28,138 | 26.84 | 22,786 | 21.74 | 104,832 | 100.00 | ก้าวไกล |
| เขต 3 | 4,102 | 4.30 | 44,298 | 46.41 | 23,136 | 24.24 | 23,905 | 25.05 | 95,441 | 100.00 | ก้าวไกล |
| ผลรวม | 14,492 | 4.88 | 137,539 | 46.32 | 73,757 | 24.84 | 71,132 | 23.96 | 296,920 | 100.00 |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดปราจีนบุรี
| พรรค | พรรค | คะแนนเสียง | ร้อยละ |
| --- | --- | --- | --- |
|  | ก้าวไกล (31) | 137,539 | 46.32 |
|  | เพื่อไทย (29) | 73,757 | 24.84 |
|  | รวมไทยสร้างชาติ (22) | 32,863 | 11.07 |
|  | ภูมิใจไทย (7) | 14,492 | 4.88 |
|  | ประชาธิปไตยใหม่ (2) | 3,565 | 1.20 |
|  | ประชาธิปัตย์ (26) | 3,087 | 1.04 |
|  | ใหม่ (1) | 3,083 | 1.04 |
|  | ท้องที่ไทย (4) | 2,867 | 0.97 |
|  | เสรีรวมไทย (25) | 2,744 | 0.92 |
|  | พลังประชารัฐ (37) | 2,332 | 0.79 |
|  | ครูไทยเพื่อประชาชน (6) | 1,978 | 0.67 |
|  | แรงงานสร้างชาติ (8) | 1,623 | 0.55 |
|  | เพื่อชาติไทย (36) | 1,607 | 0.54 |
|  | ไทยสร้างไทย (32) | 1,285 | 0.43 |
|  | เป็นธรรม (3) | 1,000 | 0.34 |
|  | เพื่อไทรวมพลัง (38) | 836 | 0.28 |
|  | ไทยภักดี (21) | 790 | 0.27 |
|  | ไทยรวมไทย (12) | 722 | 0.24 |
|  | ไทยพร้อม (28) | 602 | 0.20 |
|  | เปลี่ยน (20) | 588 | 0.20 |
|  | รวมใจไทย (23) | 540 | 0.18 |
|  | พลังเพื่อไทย (57) | 524 | 0.18 |
|  | เพื่อชาติ (24) | 520 | 0.18 |
|  | พลังสังคมใหม่ (5) | 499 | 0.17 |
|  | ชาติพัฒนากล้า (14) | 492 | 0.17 |
|  | พลัง (9) | 487 | 0.16 |
|  | ทางเลือกใหม่ (30) | 478 | 0.16 |
|  | ไทยก้าวหน้า (55) | 429 | 0.14 |
|  | อนาคตไทย (10) | 395 | 0.13 |
|  | ไทยชนะ (13) | 356 | 0.12 |
|  | ประชาชาติ (11) | 340 | 0.12 |
|  | ชาติไทยพัฒนา (18) | 330 | 0.11 |
|  | รวมพลัง (35) | 327 | 0.11 |
|  | ภาคีเครือข่ายไทย (19) | 298 | 0.10 |
|  | ประชากรไทย (63) | 267 | 0.09 |
|  | ประชาไทย (56) | 263 | 0.09 |
|  | ไทยศรีวิไลย์ (42) | 253 | 0.09 |
|  | กรีน (15) | 235 | 0.08 |
|  | เปลี่ยนอนาคต (65) | 219 | 0.07 |
|  | ไทยธรรม (41) | 193 | 0.07 |
|  | ประชาภิวัฒน์ (40) | 182 | 0.06 |
|  | พลังธรรมใหม่ (27) | 168 | 0.06 |
|  | มิติใหม่ (39) | 166 | 0.06 |
|  | ไทยสมาร์ท (67) | 129 | 0.04 |
|  | ไทยเป็นหนึ่ง (33) | 127 | 0.04 |
|  | สังคมประชาธิปไตยไทย (58) | 124 | 0.04 |
|  | เพื่ออนาคตไทย (48) | 97 | 0.03 |
|  | รักษ์ผืนป่าประเทศไทย (49) | 97 | 0.03 |
|  | แผ่นดินธรรม (34) | 90 | 0.03 |
|  | พลังสยาม (16) | 83 | 0.03 |
|  | ความหวังใหม่ (60) | 79 | 0.03 |
|  | เสมอภาค (17) | 77 | 0.03 |
|  | เส้นด้าย (64) | 77 | 0.03 |
|  | พลังไทยรักชาติ (62) | 72 | 0.02 |
|  | แนวทางใหม่ (45) | 67 | 0.02 |
|  | ถิ่นกาขาวชาววิไล (46) | 56 | 0.02 |
|  | รวมแผ่นดิน (47) | 52 | 0.02 |
|  | ช่วยชาติ (59) | 47 | 0.02 |
|  | สามัญชน (51) | 45 | 0.02 |
|  | พลังประชาธิปไตย (66) | 45 | 0.01 |
|  | คลองไทย (61) | 43 | 0.01 |
|  | พลังสหกรณ์ (43) | 42 | 0.01 |
|  | พลังปวงชนไทย (50) | 39 | 0.01 |
|  | พลังสังคม (53) | 38 | 0.01 |
|  | ราษฎร์วิถี (44) | 33 | 0.01 |
|  | ชาติรุ่งเรือง (52) | 20 | 0.007 |
|  | ภราดรภาพ (54) | 20 | 0.007 |

| บัตรดี | บัตรดี | 296,920 | 94.28 |
| บัตรเสีย | บัตรเสีย | 13,672 | 4.34 |
| ไม่ประสงค์ลงคะแนน | ไม่ประสงค์ลงคะแนน | 4,354 | 1.38 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 314,946 | 79.80 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 394,660 | 100.00 |